kalixlouiis/myanmar-wikipedia-corpus huggingface dataset:
၁၉၇၉ခုနှစ် နောက်ပိုင်း အင်္ဂလန်တွင် 2 Tone လှုပ်ရှားမှုသည် ska နှင့် punk လွှမ်းမိုးမှုများ ရောနှောထားသည်။
ဤအမျိုးအစား လွှမ်းခြုံထားသော တီးဝိုင်းများမှာ The Special, The Selecter, The Beat နှင့် Madness တို့ပါဝင်သည်။
Fishbone တီးဝိုင်းကို ၁၉၇၉တွင် Los Angeles ၌ တည်ထောင်ခဲ့သည်။
ska punk အမျိုးအစားတီထွင်သူများထဲတွင် ပါဝင်သည်ဟု ယူဆသည်။
Fishbone သည် The Mighty Mighty Bostones (၁၉၈၃တွင် Boston ၌တည်ထောင်ခဲ့သည်။
) Mr.Bungle (၁၉၈၅ တွင် California ) Culture (၁၉၈၆ Warminster England)၊ Operation Ivy (၁၉၈၄ Berkeley California ) Voodoo Glow Skulls (၁၉၈၈ Riverside California တွင် တည်ထောင်ခဲ့သည်)၊ Dance Hall Crashers( ၁၉၈၉ Berkeley California နှင့် Citizen Fish( ၁၉၉၀ Bath England တွင် တည်ထောင်ခဲ့သည်)၊ The Offspring၊ Rancid၊ The Porkers (၁၉၈၇တွင် Newcastle Australia) တို့သည် Fishbone နောက်သို့ လိုက်ခဲ့သော တီးဝိုင်းများဖြစ်ပြီး ska-punk သီချင်းများ တီးခတ်ခဲ့ကြသည်။
Ska-core အသုံးအနှုန်းသည် The Mighty Mighty Bosstones ၏ ၁၉၉၃ album Ska-core, the Devil and More တွင် တွေ့ရှိရသည်။
No Doubtသည် ၁၉၉၅ album Tragic Kingdom ဖြန့်ချိပြီးနောက် mainstream တွင် ကျော်ကြားလာခဲ့သည်။
Sublime သည် ၁၉၉၆ self-titled album ဖြန့်ချိမှုနှင့်အတူ ကျော်ကြားလာခဲ့သည်။
album နှစ်ခုစလုံးသည် platinum ဆုများရရှိခဲ့သည်။
The Mighty Mighty Bosstones သည် ၁၉၉၇ Let’s face 2 album နှင့်အတူ platinum ဆုရရှိခဲ့သည်။
Less Then Jokes တီးဝိုင်း၏သီချင်းများသည် ၁၉၉ရ ရုပ်ရှင် Scream 2 နှင့် Good Burger Reel Big Fish နှင့် ၁၉၉၈ရုပ်ရှင် BASEKetball တို့တွင် ပါဝင်ခဲ့သည်။
Save Ferris တီးဝိုင်း၏ သီချင်းသည် ၁၉၉၉ ရုပ်ရှင် 10 Things I Hate About You တွင် ပါဝင်ခဲ့သည်။
ပူတာအိုမြို့နယ် သည် မြန်မာနိုင်ငံမြောက်ပိုင်း၊ ကချင်ပြည်နယ်၊ ပူတာအိုခရိုင်ရှိ မြို့နယ်တစ်ခု ဖြစ်သည်။
မြို့နယ်ရုံးစိုက်ရာမြို့မှာ ပူတာအိုမြို့ဖြစ်သည်။
မြင်ကွန်းမြို့ဟောင်း သည် မြန်မာနိုင်ငံ၊ မကွေးတိုင်းဒေသကြီး၊ မကွေးမြို့နယ်တွင် တည်ရှိသည့် ရှေးဟောင်းမြို့တစ်ခု ဖြစ်ပြီး လက်ရှိတွင် ကျေးရွာ ၁၀ ရွာပါဝင်သော တိုက်နယ်အဆင့် ဖြစ်ကာ အိမ်ခြေ ၁၄၀၀ ခန့်နှင့် လူဦးရေ ၅၅၀၀ ကျော်ရှိသည်။
ကုန်းဘောင်ခေတ်က မြင်ကွန်းမင်းသား အပိုင်စားရသော မြို့ဖြစ်ခဲ့သည်။
သမိုင်းကြောင်း မြင်ကွန်းမြို့သည် အနော်ရထာမင်းလက်ထက်တွင် တည်ထောင်ခဲ့သော ကင်းမြို့ ၄၃ မြို့တွင် ပါဝင်သည်ဟု ဆိုသည်။
ကုန်းဘောင်ခေတ်နှောင်းပိုင်း ၁၈၁၉ ခုနှစ်မှ ၁၈၈၅ ခုနှစ်အထိ ထင်ရှားခဲ့သော မြို့တစ်မြို့ဖြစ်ပြီး မြို့ဝန်ရုံးစိုက်ခဲ့သည်။
မြင်ကွန်းမြို့တွင် ပုဂံခေတ် စောလူးမင်းသည် ယာယီမြို့နန်းတည်ဆောက်ကာ ကျုံး၊ မြို့ရိုးတို့နှင့် စံစားခဲ့သည်ဟုလည်း ဆိုသည်။
အင်္ဂလိပ်-မြန်မာ ဒုတိယစစ်ပွဲအပြီး ၁၈၆၈ တွင် မြင်ကွန်းမြို့သည် ခြောက်မြို့ဝန် ဝန်စုပါမြို့နယ်ဖြစ်ပြီး မြင်ကွန်းမြို့ဝန်ကို မြင်ကွန်း၊ တောင်ခွင်၊ ပဌာနဂိုရ် သုံးမြို့ဝန်ဟု ခေါ်ခဲ့သည်။
၁၉၀၈ ခုနှစ်တွင် မကွေးမြို့ဝန် မစ္စတာဝှီးလ်သည် မြင်ကွန်းမြို့ကို စနစ်တကျမြို့ကွက်ချ၍ ရပ်ကွက်ခြောက်ကွက်ဖြင့် မြို့ကွက်ပြန်လည် ဖော်ထုတ်ခဲ့သည်။
လမ်းပန်းဆက်သွယ်ရေး မြင်ကွန်းမြို့သည် မကွေး-တောင်တွင်းကြီးလမ်းမှ လမ်းခွဲကာ ခုနှစ်မိုင်ခန့် သွားရသည်။
မကွေးမြို့မှ ကားလမ်းဖြင့် ၂၃ မိုင်အကွာ၊ ရေလမ်းဖြင့် ၁၀ မိုင်အကွာ တွင် တည်ရှိသည်။
စိတ်ဝင်စားဖွယ် နေရာများ မြင်ကွန်းမြို့ဟောင်းတွင် ပုဂံခေတ်လက်ရာ စေတီပုထိုး၊ ဂူကျောင်း ကျောက်စာများ တည်ရှိသည်။
လက်ရှိတွင် စေတီပုထိုးဂူကျောင်းများ ၆၀ ခန့်ကျန်ရှိသည်။
ထင်ရှားသော စေတီနှင့် ကျောင်းများမှာ လေးဆူစံရာဘုရား၊ လေးမျက်နှာဘုရား၊ ရှင်အဇ္ဇဂေါဏဂူ၊ ကုလားကျောင်းဂူပျက်၊ ရဟန္တာသိမ်ဘုရား၊ မုန့်ပေါင်းသည် ညီအစ်မဘုရား၊ ရွှေနန်းပေါက်ဘုရား၊ ငါးမျက်နှာစေတီ၊ ကွမ်းထမ်းညီနောင်ဘုရား စသည်တို့ ဖြစ်သည်။
အီလက်ထရိုပန့်ခ် (Electropunk) ဆိုသည်မှာ, punk ရဲ့ လှုပ်ရှားမှုကို electronic music နည်းလမ်းနှင့်ပေါင်းစပ်ထားသော ဂီတနှင့် ယဉ်ကျေးမှုအခေါ်အဝေါ်တစ်ခုဖြစ်သည်။
၎င်းသည် punk rock ၏ rebellious, anti-establishment စိတ်ဓာတ်ကို electronic music ၏ innovative sounds နှင့်ပေါင်းစပ်ထားခြင်းဖြစ်ပြီး, ယဉ်ကျေးမှုဆိုင်ရာအထူးပြုဖွဲ့စည်းမှုနှင့် လူ့ဘဝအပေါ် ထိခိုက်မှုများစွာရှိသည်။
Electropunk ၏ သမိုင်းကြောင်း 1. အစပြုခြင်း (1970s-1980s): Electropunk ၏ အစရင်းခံသည် 1970s နောက်ပိုင်းနှင့် 1980s အစောပိုင်းမှစတင်ပြီး, punk rock နှင့် synthesizers အသုံးပြုသော electronic music တို့ ပေါင်းစပ်မှုမှ စတင်သည်။
Kraftwerk, Suicide, Devo, Gary Numan တို့က pioneer အဖြစ်လူသိများသည်။
Synthesizers, drum machines, နှင့် distortion effects တို့ကို အသုံးပြုကာ raw energy နှင့် DIY spirit ကို ထိန်းသိမ်းထားသည်။
2. တိုးတက်မှု (1990s): Digital technology တိုးတက်လာမှုကြောင့် electropunk သည် အသံအပိုင်းအခြားပိုမိုတိုးတက်လာသည်။
Nine Inch Nails, Atari Teenage Riot တို့က နည်းလမ်းအသစ်များနှင့် distortion sounds ကို mainstream music ထဲသို့ ဝင်ရောက်စေသည်။
3. ခေတ်သစ် (2000s-Present): Modern electropunk သည် industrial music, EDM, techno စသည်ဖြင့် ပိုမိုချဲ့ထွင်လာသည်။
ဥပမာ - Crystal Castles, The Prodigy, Grimes, နှင့် Chvrches တို့သည် အီလက်ထရိုပန့်ခ် အသံနှင့်ပုံစံများကို ပြောင်းလဲဖန်တီးထားသည်။
Electropunk ၏ အဓိကလက္ခဏာများ 1. စိတ်ဓာတ်: Rebellion (ကန့်ကွက်မှု) Anti-conformity (ရိုးရာထုံးစံများကို ရည်ရွယ်မမှီခြင်း) Creative freedom (ဖန်တီးမှုလွတ်လပ်ခွင့်) 2. အသံ: Distorted vocals Heavy use of synthesizers Fast beats နှင့် glitch effects Aggressive rhythms 3. အဝတ်အစားနှင့်ဖက်ရှင်: Punk rock ရဲ့ လျှာလျှာထိုးတဲ့ဖက်ရှင်ကို futuristic elements နှင့်ပေါင်းစပ်ထားခြင်း (e.g., neon colors, metallic outfits, cyberpunk vibes) လူ့အဖွဲ့အစည်းအပေါ် ထိခိုက်မှု Electropunk သည် နိုင်ငံရေး, လူမှုရေးနှင့် ယဉ်ကျေးမှုဆိုင်ရာ သဘောထားများကို ဖော်ပြသောအနုပညာဖြစ်သည်။
Anti-capitalism, gender equality, နှင့် environmentalism တို့လို သဘောထားများကို ထောက်ခံဖော်ပြခဲ့သည်။
ယနေ့ခေတ်တွင် cyberpunk culture နှင့်အနီးကပ်ဆက်နွယ်နေသည်။
Electropunk သည် punk ၏ အသက်နှင့် electronic music ၏ အောင်မြင်မှုများကို ပေါင်းစပ်ထားသည့်အနုပညာပုံစံဖြစ်ပြီး အနာဂတ်နှင့်တိုးတက်နေသည့် ယဉ်ကျေးမှုလှုပ်ရှားမှုများကိုလည်း ဆက်လက်ပြည့်စုံစေသည်။
ဝိသေသလက္ခဏာ Punk rock ၏ဂီတအရင်းအမြစ်တွင် ဂီတာများကို ကြီးမားစွာ လွှမ်းမိုးအသုံးပြုသော်လည်း synthesizer များကိုလည်း အသုံးပြုသည်။
သို့သော် အလွန်ရှားပါးသည်။
အထူးသဖြင့် အမေရိကတွင် punk ဂီတသမားများသည် punk ဂီတကိုဖန်တီးရန် synthesizer (သို့) ကီးဘုတ်များကို အအသုံးပြုကြသည်။
ဂီတာအစားအသုံးပြုကြသည်။
punk ဂီတထဲတွင် ကျိုးကြောင်းဆင်ခြင်၍ ဂီတာများအစား အသုံးပြုထားစဉ်တွင် synthesizer ကို အခြေခံခြင်းကို အသိအမှတ်ပြုလာကြသည်။
punk rock မျိုးခွဲများသည် နှစ်များစွာကြာလာသောအခါ စုဝေးထားသော အမျိုးအစားမျာကို အသိအမှတ်ပြုလာကြသည်။
သမိုင်းကြောင်း ၁၉၇၅တွင် Suicide, ၁၉၇၉ ဩဂုတ်လ ၉ရက်တွင် The Units၊ ၁၉၇၉ အောက်တိုဘာတွင် Pere Uba တီးဝိုင်းတို့သည် electronic ဂီတ synthesizer များကို အသုံးပြုလာကြသည်။
The Screamer တီးဝိုင်း (၁၉၇၇) သည်လည်း အစောပိုင်း synthpunk မှတ်တမ်းတင်ရာတွင် ပါဝင်ခဲ့သည်။
The Units တီးဝိုင်းသည် ၁၉၇၉ ခုနှစ်တွင် The San Francisco Examiner နေ့စဉ်သတင်းစာတွင် "ကီးဘုတ်များ တီးခတ်နေသော punk များ" ဆောင်းပါးတွင် ပါဝင်လာခဲ့သည်။
The Screamers သည် ၁၉၇၈တွင် Los Angeles Times နေ့စဉ်သတင်းစာ၏ techno-punk ဆောင်းပါးတွင်ပါဝင်ခဲ့ သည်။
သို့သော် အမျိုးအစားအမည်ကို မတည်ထောင်ရသေးပေ။
မည်သို့ပင်ဆိုစေ USA တွင် အနုပညာတီးဝိုင်းများ(သို့) အနုပညာမှတ်တမ်း label ပြောင်းရွှေ့စဉ် The Units တီးဝိုင်းသည် The Prodigy နှင့် Chemical Brothers တို့၏ အစောပိုင်းအလုပ်များကို ပြင်းထန်စွာ စမ်းသပ်လေ့လာခဲ့သည်။
နောက်ပိုင်းနှစ်များတွင် Minimal Man ၏ She Was A Visitors နှင့် Enstuction ၏ Keep Out of My Body Bag တို့ဖြန့်ချိခဲ့သည်။
Harrisburg, Pennysylvania မှ Billy Synthနှင့် the Janitors(၁၉၇၈-၁၉၈၂) တို့သည် ARP Odyssey analog synthesizer များကို punk ဂီတထဲသို့ တိုက်ရိုက်ထည့်သုံးခဲ့သည်။
ထရိုင်ဂူလယ် သည် မြောက်ဘက်ကောင်းကင်ရှိ သေးငယ်သော ကြယ်စုတန်းတစ်ခု ဖြစ်သည်။
လက်တင်ဘာသာဖြင့်တြိဂံမှ ဆင်းသက်လာခြင်းဖြစ်ပြီး ကြယ်သုံးစင်းထဲတွင် အတောက်ပဆုံးဖြစ်သည်။
၂ ရာစု တော်လမီ၏ ကြယ်စာရင်းတွင် ၄၈ ခုထဲမှ တစ်ခုအပါဝင်ဖြစ်သော ကြယ်စုတန်းဖြစ်ပြီး ရှေ့ဂရိလူမျိုးများ ဘေဘီလုံလူမျိုးမှားက မှတ်တမ်းတင်ခဲ့သည်။
ကြယ်ဖြူများဖြစ်ကြသော Beta Trianguli နှင့် Gamma Trianguli တို့သည် မြင်သာသောအရွယ်အစား ၃.၀၀၊ ၄.၀၀ အသီးသီးရှိကြသည်။
ထရိုင်ဂူလယ် ကြယ်စုတန်းတွင် ဂလက်ဆီများစွာ တည်ရှိသည်။
အနီးဆုံးနှင့် အတောက်ပဆုံး ဂလက်ဆီမှာ ထရိုင်ဂူလယ် ဂယ်လက်ဆီဖြစ်ပြီး တနည်းအားဖြင့် Messier 33 ဟုအမည်တွင်ကာ ယင်းသည် Local Group ထဲတွင် အဖွဲ့ဝင်တစ်ခုဖြစ်သည်။
ပထမဆုံး လေ့လာတွေ့ရှိခဲ့သော ကွေဆာ 3C 48 သည်လည်း ထရိုင်ဂူလယ်၏ နယ်နမိတ်တွင် တည်ရှိသည်။
NGC 625 သည် ခရုပတ်ပုံစံ ဂယ်လက်ဆီပုတစ်ခုဖြစ်ပြီး ကြယ်စုတန်း ဖီးနစ်တွင် တည်ရှိကာ အလင်းနှစ် ၁၂.၇ မီလီယံအကွာတွင် တည်ရှိသည်။
ယင်းသည် Sculptor Group ၏ အဖွဲ့ဝင်တစ်ခုလည်း ဖြစ်သည်။
ဗီတာမင်ဘီ-၆ ဓာတ်သည် ကိုယ်တွင်း အသားဓာတ်များ၏လုပ်ငန်းဆောင်တာများကို ညီညွတ်မှုရှိစေရန် ထိန်းညှိပေးသော တာဝန်ကို ယူလျက်ရှိပါသည်။
အသည်း၊ အသား၊ နို့၊ စိမ်းလန်းသော ဟင်းသီးဟင်းရွက် များကို စားသုံးရပေမည်။
အတိအကျ မည်ရွှေ့မည်မျှ စားသုံးရမည်ကို မသိကြသေးပေ။
သို့ရာတွင် ၂ မီလီဂရမ်မျှခန့် လိုအပ်မည်ဟု သာမန်အားဖြင့် ခန့်မှန်းရပေသည်။
link=https://en.wikipedia.org/wiki/File:Twemoji_1f600.svg|thumb|အီမိုဂျီ ပုံ တစ်ခု အီမိုဂျီ () ဆိုသည်မှာ ယနေ့ကာလတွင် ကမ္ဘာတဝှမ်းမှ အင်တာနက်အသုံးပြုသူများ၊ မိုဘိုင်းဖုန်းအသုံးပြု‌နေသူများ‌ နေ့စဉ်အသုံးပြု‌နေသည့် ဒီဂျစ်တယ် အရုပ်စာ‌လေးများကို ခေါ်ဆိုခြင်းဖြစ်သည်။
မျက်ရည်ထွက်‌လောက်‌အောင်ရယ်‌နေသည့် မျက်နှာပုံ‌လေးအပါအဝင် တစ်စုံတစ်ဦး၏ စိတ်ခံစားမှုများကို ကိုယ်စားပြု‌ဖော်ပြ‌ပေးရသည့် ဒီဂျစ်တယ်ရုပ်ပုံ‌လေးများကို သတိထားမိပါလိမ့်မည်။
ထိုစိတ်ခံစားမှု‌ဖော်‌ဆောင်သည့် အရုပ်‌လေးများကို အီမိုဂျီ ဟုခေါ်ဆိုသည်။
ဝေါဟာရ ဇာစ်မြစ် (ဗျူပ္ပတ်) “အီမိုဂျီ (emoji)” ဆို‌သော စကားလုံးသည် ဂျပန်ဘာသာစကားမှ ဆင်းသက်လာ‌သော စကားလုံးတစ်လုံးဖြစ်သည်။
ဂျပန်‌ဝေါဟာရကို အင်္ဂလိပ်ဘာသာစကားက တိုက်ရိုက်‌မွေးစားခဲ့ခြင်းလည်းဖြစ်သည်။
ဂျပန်ဘာသာစကားအရ အီမိုဂျီ (Emoji)တွင် ပါဝင်သည့် ‘e’ သည် ‘အရုပ်၊ ရုပ်ပုံ’ ကိုခေါ်ဆိုသော စကားလုံးဖြစ်သည်။
‘moji’ သည် ‘စရိုက်လက္ခဏာ’ကိုခေါ်ဆိုသော စကားလုံးဖြစ်သည်။
ထိုနှစ်ခု‌ပေါင်းစည်းခြင်းဖြင့် ဂျပန်‌ဝေါဟာရ အီမိုဂျီ (emoji) ဖြစ်‌ပေါ်လာသည်။
ဘာသာပြန်ခြင်းအားဖြင့် “စရိုက်လက္ခဏာကိုဖော်ပြသော ရုပ်ပုံ” ဟု‌ ခေါ်ဆိုနိုင်မည်ဖြစ်သည်။
စာ‌ရေးသူအနေဖြင့် “လူတစ်ဦး၏ ခံစားချက်များကို ကိုယ်စား‌ဖော်ပြ‌ပေးသည့် ပျော်ရွှင်ကြည်နူးဖွယ်ရာ ဒီဂျစ်တယ်ရုပ်ပုံများ” ဟု ဖွင့်ဆိုရှင်းလင်းလိုသည်။
မြန်မာအသုံးအနှုန်းအတွက် ဂျပန်နှင့် အင်္ဂလိပ်ဘာသာစကားများမှ တိုက်ရိုက်‌မွေးစားခြင်းအားဖြင့် “အီမိုဂျီ” ဟုသာ သုံးနှုန်းလိုသည်။
ကမ္ဘာနှင့်အဝန်း နေ့စဉ်သုံးစွဲ‌နေသည့် ဝေါဟာရတစ်ခုကို အသံထွက်အားဖြင့် တူညီသည့်စံနှုန်းတစ်ခု ထား‌စေချင်ပါသည်။
ထို့‌ကြောင့် အသံဖလှယ်ခြင်းအားဖြင့် တိုက်ရိုက်‌မွေးစားလိုခြင်းဖြစ်သည်။
‘ အီ, မို, ဂျီ ’ ဟု အသံထွက်ခြင်းအားဖြင့် ဂျပန်‌သော်လည်း‌ကောင်း၊ အင်္ဂလိပ်‌သော်လည်း‌ကောင်း၊ မြန်မာ‌သော်လည်း‌ကောင်း အရေးဘာသာစကားတွင်သာ ကွဲလွဲ‌စေခါမူ ‘လူတစ်ဦး၏ ခံစားချက်များကို ကိုယ်စား‌ဖော်ပြ‌ပေးသည့် ပျော်ရွှင်ကြည်နူးဖွယ်ရာ ဒီဂျစ်တယ်ရုပ်ပုံများ’ ကို ဆိုလို‌ကြောင်း၊ ပြောလိုကြောင်း သိနိုင်မည်ဖြစ်သည်။
အီမိုဂျီ သည် emotion icon, emoticon တို့နှင့် ဆင်တူသည်ဟုထင်ရသော်လည်း သဘာဝအားဖြင့်လည်းကောင်း၊ အသွင်အပြင်လက္ခဏာအားဖြင့်လည်းကောင်း၊ အသုံးပြုသည့် ပုံသဏ္ဌာန်အားဖြင့်လည်းကောင်း မတူညီကြပေ။
တူညီသည်ဟု ထင်ရသည်သာရှိသည်။
အီမိုဂျီ တွင် အမျိုးအစားများစွာရှိသည်။
ယင်းတို့မှာ မျက်နှာအမူအရာများကို‌ဖော်ပြ‌သော အီမိုဂျီ၊ နေရာ‌ဒေသကို‌ဖော်ပြ‌သော အီမိုဂျီ၊ ရာသီဥတုအခြေအနေကိုဖော်ပြသော အီမိုဂျီ၊ တိရစ္ဆာန်များကို‌ဖော်ပြ‌သော အီမိုဂျီ နှင့် အရာဝတ္ထုများကို‌ဖော်ပြ‌သော အီမိုဂျီ စသဖြင့် အီမိုဂျီပေါင်း မြောက်မြားစွာရှိသည်။
ထို့အပြင် စီးပွား‌ရေးလုပ်ငန်း၊ ဂျပန်ရိုးရာယဉ်‌ကျေးမှု အစရှိသည့် သီးခြားနယ်ပယ်များအတွက် ဖန်တီးထားသည့် အီမိုဂျီများစွာလည်း ရှိသည်။
ပေါ်ပေါက်လာပုံ သမိုင်း အီမိုဂျီများကို ဂျပန်မိုဘိုင်းဖုန်းကုမ္ပဏီများဖြစ်သည့် NTT DoCoMo, au, SoftBank တို့က ကနဦး စတင်သုံးစွဲခဲ့သည်။
ပထမဦးဆုံး အီမိုဂျီကို ၁၉၉၈ နှင့် ၁၉၉၉ ခုနှစ်ဝန်းကျင်တွင် Shigetaka Kurita က စတင်ဖန်တီးခဲ့သည်။
NTT DoCoMo ၏ iMode Mobile အင်တာနက်‌ပေါ်တွင် အသုံးပြုနိုင်ရန် ဖန်တီးခဲ့ခြင်းဖြစ်သည်။
ရာသီဥတုအခြေအနေများကို‌ဖော်ပြသည့် စိတ်ခံစားမှုရုပ်ပုံငယ်များကို ဖန်တီးနိုင်ရန် Kurita က ကြိုးပမ်းခဲ့ခြင်းဖြစ်သည်။
နောက်ပိုင်းတွင် Apple, Android. Windows တို့က အသုံးပြုခဲ့သည်။
အီမိုဂျီများကို ယူနီကုတ်စံနှုန်းအဖြစ်လည်း ယူနီကုတ်ကွန်ဆိုဒီယမ်က သတ်မှတ်ပေးခဲ့သည်။
ယဉ်ကျေးမှုဆိုင်ရာ လွှမ်းမိုးမှု အောက်စဖို့ အဘိဓာန်က အီမိုဂျီ (Emoji) ပုံစာလုံး‌တစ်ခုဖြစ်သော ယူနီကုဒ်- ပုံ စာလုံးအား “၂ဝ၁၅ ခုနှစ်၏ ဝေါဟာရ ” ‌အဖြစ် သတ်မှတ်‌ကြောင်း ၂ဝ၁၅ ခုနှစ်၊ နိုဝင်ဘာလ ၁၆ ရက်နေ့က‌ ကြေညာခဲ့သည်။
၁၉၉ဝ ပြည့်နှစ်‌နောက်ပိုင်းကတည်းက အီမိုဂျီကို စတင်အသုံးပြုခဲ့ကြ‌သော်လည်း ၂ဝ၁၅ ခုနှစ်အတွင်း အီမိုဂျီ အသုံးပြုမှုသည် ကမ္ဘာနှင့်အဝန်းတွင် ပမာဏပိုမြင့်မားလာခဲ့သည်။
ထို့‌ကြောင့် အီမိုဂျီကို အောက်စဖို့ အဘိဓာန်က ရွေးချယ်ရခြင်းဖြစ်‌ကြောင်း ထုတ်‌ဖော်‌ပြောကြားခဲ့သည်။
ဆိုနီအန်နီ‌မေးရှင်းကုမ္ပဏီကလည်း အီမိုဂျီများကိုအသုံးပြုပြီး အန်နီ‌မေးရှင်းရုပ်ရှင်ဇာတ်ကားရိုက်ကူးသွားမည်ဟု ၂ဝ၁၅ ခုနှစ်တွင် ကြေညာခဲ့သည်။
ယူနီကုဒ် သတ်မှတ်မှုများ ကိုးကား Category:အင်တာနက် ဗန်းစကား ကဏ္ဍ:ဂျပန် တီထွင်မှုများ ကဏ္ဍ:ဂျပန် စာရေးသားနည်းစနစ် ကဏ္ဍ:အင်တာနက် ယဉ်ကျေးမှု ကဏ္ဍ:ကွန်ပျူတာ အိုင်ကွန်များ။
ဘလူးထူးသ် () ဆိုသည်မှာ လှိုင်းတို‌ရေဒီယိုစနစ်တစ်ခုဖြစ်သည့် ‌ရေဒီယိုစနစ်ကိုအသုံးပြုပြီး မိုဘိုင်းဖုန်း၊ ကွန်ပျူတာနှင့် အီလက်ထရွန်းနစ်ပစ္စည်းများကို ကြိုးမဲ့ဆက်သွယ်‌ပေးသည့်စနစ်တစ်ခု ဖြစ်သည်။
ထိုစနစ်ကို အသုံးပြုခြင်းအားဖြင့် တစ်ကိုယ် ‌ရေသုံးကွန်ရက်(Personal Area Networks, PANs) အတွင်း၌ ကွန်ပျူတာများ၊ မိုဘိုင်းဖုန်းများနှင့် အီလက်ထ‌ရောနစ်ပစ္စည်းများကို အချင်းချင်းအပြန်အလှန်ချိတ်ဆက် အသုံးပြုနိုင်မည်။
၁ဝ မီတာမှ မီတာ ၁ဝဝ အတွင်း၌ ဘလူးထူးသ်ကို ‌ကောင်းမွန်စွာ ချိတ်ဆက်နိုင်သည်။
ဘလူးထူးသ်စနစ်ကို စတင်တီထွင်သည့်ကုမ္ပဏီမှာ Ericsson ဆက်သွယ်‌ရေးကုမ္ပဏီ ဖြစ်ပြီး ၁၉၉၄ ခုနှစ်၌ စတင်တီထွင်ခဲ့သည်။
နည်းပညာ‌ဝေါဟာရ ဘလူးထူးသ်သည် အသစ်တီထွင်ထား‌သော စကားလုံးတစ်လုံး မဟုတ်ဘဲ ‌ရှေးဘုရင်တစ်ပါး၏ အမည်နာမတစ်ခုကို အင်္ဂလိပ်ဘာသာစကားက ‌ကောက်ယူ‌မွေးစားပြီး နည်းပညာဆိုင်ရာ‌ဝေါဟာ ရအဖြစ် ရှင်သန်ထ‌မြောက်‌စေခဲ့ခြင်း ဖြစ်သည်။
နည်းပညာအရည်အ‌သွေး‌ကောင်းမွန်ရန်၊ စံနှုန်းများနှင့်ကိုက်ညီရန်နှင့် အမှတ်တံဆိပ်ကို အကာအကွယ်‌ပေးရန် အစရှိသည့် ထိန်းကြောင်းမှုများကို ဘလူးထူးသ်စိတ်ဝင်စားသူများအဖွဲ့(Bluetooth Special Intrest Group)က စီမံ‌ဆောင်ရွက်သည်။
ထိုအဖွဲ့တွင် ဆက်သွယ်‌ရေးကုမ္ပဏီများ၊ ကွန်ပျူတာကုမ္ပဏီများ၊ ကွန်ရက်ဆိုင်ရာကုမ္ပဏီနှင့် အီလက်ထ‌ရောနစ်ကုမ္ပဏီပေါင်း ၂၅ဝဝဝ က ပါဝင်ပူး‌ပေါင်း‌ဆောင်ရွက်သည်။
ဘလူးထူးသ်ကို Ericsson မှ တီထွင်ပြီး နည်းပညာအသိုင်းအဝန်းတစ်ခုလုံးက ဝိုင်းဝန်းထိန်း‌ကြောင်း‌နေ‌သော်လည်း အမည်‌ပေး ကင်းပွန်းတပ်‌ပေးသူမှာ တစ်ဦးတည်း ဖြစ်သည်။
ထိုသူမှာ Jim Kardach ဖြစ်သည်။
ဘလူးထူးသ်ကို အသုံးပြုပြီး ကွန်ပျူတာနှင့်မိုဘိုင်းဖုန်းကို ချိတ်ဆက်နိုင်ရန်အဆိုကို Jim Kardach က ၁၉၉၇ ခုနှစ်တွင် အဆိုပြုခဲ့သည်။
ထိုအဆိုပြုချက်နှင့်အတူ ဘလူးထူးသ်အမည်ကိုလည်း အသုံးပြုရန် တင်သွင်းခဲ့သည်။
ထိုအဆိုပြုချက်ကို တင်သွင်းချိန်၌ Jim Kardach သည် စာ‌ရေးဆရာ Frans G Bengtsson ‌ရေးသားသည့် သမိုင်း‌နောက်ခံဝတ္ထု The Long Ships ကို ဖတ်‌နေခဲ့သည်။
ထိုဝတ္ထုသည် ဒိန်းမတ်‌ရှေးဘုရင်တစ်ပါးဖြစ်သည့် King Harald Bluetooth အ‌ကြောင်းဖြစ်သည်။
ထိုဘုရင် အလယ်‌ခေတ် ဒိန်းမတ်ဘုရင်တစ်ပါးဖြစ်ပြီး စကန်ဒစ်‌နေးဗီးရာတွင်‌နေထိုင်သူများ၏ ‌ရှေးစကားအရ Harald Blatand ဟု‌ရေးသားပြီး စာလုံး‌ပေါင်းသည်။
ထို‌ဝေါဟာရကို အင်္ဂလိပ်က Harald Bluetooth ဟု ‌မွေးစားခဲ့သည်။
ဘလူးထူးသ်၏ လိုဂိုအမှတ်တံဆိပ်မှာလည်း H နှင့် B အက္ခရာနှစ်ခုကို ‌ပေါင်းစည်းထားခြင်းဖြစ်သည်။
ထိုသို့‌ပေါင်းစည်းထား ‌သောအက္ခရာမှာ ‌ရှေး‌ခေတ်စကန်ဒစ် ‌နေးဗီးရာ သစ်ထွင်းနှင့်‌ ကျောက်ထွင်းစာများမှ စာလုံးများဖြစ်သည့် H နှင့် B ကို ‌ပေါင်းစည်း‌ရေးသားထားခြင်းလည်း ဖြစ်သည်။
၁၉၉၈ ခုနှစ်တွင် Bluetooth(ဘလူးထူးသ်)အမည်ကို နည်းပညာကုမ္ပဏီကြီးအချို့က အသိအမှတ်ပြုပြီး တရားဝင် စတင်အသုံးပြုခဲ့သည်။
၂ဝဝဝ ပြည့်နှစ်တွင် ဘလူးထူးသ်ကို မိုဘိုင်းဖုန်း၌ အသုံးပြုနိုင်ခဲ့သည်။
၂ဝဝ၁ ခုနှစ်၌ ပရင်တာ၊ လက်ပတော့နှင့် ကားများတွင် ထည့်သွင်းအသုံးပြုနိုင်ခဲ့သည်။
၂ဝဝ၂ ခုနှစ်၌ ကီးဘုတ်၊ ဂျီပီအက်စ်၊ ဒီဂျစ်တယ်ကင်မရာအစရှိသည်တို့တွင် အသုံးပြုနိုင်ခဲ့သည်။
၂ဝဝ၃ ခုနှစ်တွင် အမ်ပီသရီး၌ အသုံးပြုနိုင်ခဲ့ပြီး ၂ဝဝ၈ ခုနှစ်တွင် ဘလူးထူးသ် ၁ဝ နှစ်ပြည့်ကို ကျင်းပခဲ့သည်။
ဘလူးထူးသ်စိတ်ဝင်စားသူများအဖွဲ့ဝင် ကုမ္ပဏီ ၁ဝဝဝဝ သည် ထိုနှစ်တွင်ပြည့်ခြဲ့ပီး ကမ္ဘာတစ်ဝန်းရှိအသုံးပြုသူ ၂ သန်း‌ကျော်၏ လက်ထဲတွင် ဘလူးထူးသ်သည် ရှင်သန်‌နေခဲ့သည်။
ယ‌နေ့တွင်လည်း ဘလူးထူးသ်ကို ပိုမိုတွင်ကျယ်စွာအသုံးပြု‌နေကြသည်။
ကိုးကား ပြင်ပလင့်ခ်များ ကဏ္ဍ:ဆွီဒင် တီထွင်မှုများ။
အစိုးရနည်းပညာကောလိပ်(ရွှေဘို) သည် စစ်ကိုင်းတိုင်းဒေသကြီး၊ ရွှေဘိုခရိုင်၊ ရွှေဘိုမြို့နယ်၊ ပိတ္တောကျေးရွာ၏ အရှေ့ဘက်တွင် တည်ရှိသည်။
ရွှေဘိုနည်းပညာကောလိပ်ကို ၂၀၀၈ ခုနှစ်တွင် စတင်ဖွင့်လှစ်ခဲ့သည်။
ဘာသာရပ် အထူးပြုဘာသာရပ်နည်းပညာဘွဲ့အင်ဂျင်နီယာဘွဲ့ ဆောက်လုပ်ရေး B.Tech B.E လျှပ်စစ်နှင့်ဆက်သွယ်ရေး B.Tech B.E လျှပ်စစ်စွမ်းအား B.Tech B.E စက်မှု B.Tech B.E အိုင်တီ B.Tech B.E စက်မှုလယ်ယာ B.Tech B.E ကိုးကား Facebook Page : Government Technological College-ShweBo Category:မြန်မာနိုင်ငံရှိ တက္ကသိုလ်နှင့်ကောလိပ်များ Category:စစ်ကိုင်းတိုင်းဒေသကြီးအတွင်းရှိ တက္ကသိုလ်များ Category:မြန်မာနိုင်ငံရှိ နည်းပညာတက္ကသိုလ်များ Category:ရွှေဘိုမြို့။
ရွှေမျက်မှန်ဘုရားကြီးသည် ပဲခူးတိုင်းဒေသကြီး၊ ပြည်ခရိုင်၊ ရွှေတောင်မြို့ အလယ် ၊ ကြာနီကန်ရပ်ကွက်၊ရွှေသိမ်ကုန်းတော်၌ကိန်းဝပ်စံပယ်ရာတန်ဆောင်းတော်ကြီးအတွင်းတည်ရှိပြီးဒွတ္တဘောင်မင်းကြီး မဟာသက္ကရာဇ် (၂၅၀)ခုနှစ်တွင် တည်ထားကိုးကွယ်ခဲ့သောရုပ်ပွါးတော်မြတ်ကြီးဖြစ်ပြီးပြည်ထောင်စုမြန်မာနိုင်ငံတွင် မျက်မှန်တပ်ပူဇော်ထားသောတစ်ဆူတည်းသောဗုဒ္ဓရုပ်ပွားတော်မြတ်ကြီးဖြစ်ပါသည်။
ဘုရားပွဲကို နှစ်စဉ်တ​ပေါင်းလဆန်း (၁၃)ရက်မှ လပြည့်​နေ့အထိ (၃)ရက်တိုင် ကျင်းပသည်။
သမိုင်းကြောင်း ပျူခေတ် နှောင်း၊ သရေခေတ္တရာမင်းအဆက်ဆက် တည်ထောင်ခဲ့သည့် ဒွတ္တဘောင်မင်းကြီးနှင့် ဗိဿနိုးမိဖုရားနှင့်စန္ဒာဒေဝီမိဖုရားတို့သည် ဘီစီ(၅)ရာစုအတွင်း ရွှေတောင်မြို့ တောင်ဘက် အရပ် (၄)မိုင်အကွာ ဒေဝါဂီရီခေါ် ရွှေနတ်တောင်ကုန်း မြင့်ပေါ်တွင်တည်ထားကိုးကွယ်ထားသောရွှေနတ်တောင်စေတီတော်မြတ်ကြီးကို အသစ်ထပ်မံ ပြုပြင်ပူဇော်ဖူးမျှော်ပြီး အပြန်ခရီးတစ်ထောက်အဖြစ် ယခု တည်ကုန်းဟု ခေါ်ဆိုသောအရပ်တွင် ညအိပ်ရပ်နားခဲ့သည်။
ဗိဿနိုးမိဖုရားကြီးသည် ညဉ့်အခါတည်းခိုရပ်နားစဉ် အိပ်မက်မြင်မက်ခဲ့သည်။
မိမိတို့တည်းခိုသောနေရာ၏ အနောက်မြောက် ယွန်းယွန်း အရပ်တစ်နေရာတွင် ဗုဒ္ဓရုပ်ပွားတော်တစ်ဆူကို ဖူးမျှော်ရကြောင်း အိပ်မက်မြင်မက်သည်ကို နံနက်မိုးသောက်သောအခါ ဒွတ္တဘောင်မင်းကြီးထံ အကြောင်းစုံလျှောက်ထားရာ မင်းကြီးလည်း မိဖုရား၊ မှူးမတ်၊ ပရိပ်သတ်နှင့် ယင်းနေရာကို ကြွရောက်ရှာဖွေကြလေသည်။
ယခု ရွှေမျက်မှန် ဗုဒ္ဓရုပ်ပွားတော်မြတ်ကြီး တည်ထားကိုးကွယ်လျှက်ရှိသောနေရာ ဖျောက်ဆိပ်ကုန်း(ယခု-သိမ်ကုန်း) သို့ ရောက်သောအခါ ဘုရားရောင်ကြည်တော်ကဲ့သို့ အရောင်မျိုးစုံဝင်းလက်၍ ကောင်းကင်သို့ ရောင်စဉ်များ ဖြာတက်သွားသည်ကို မင်း၊ မိဖုရား၊ မှူးမတ်နှင့် ပရိသတ်တို့ မြင်တွေ့လိုက်ရသဖြင့် မိမိတို့ဘုရားတည်ပြီး ကုသိုလ်ကောင်းမှုပြုရန်အတွက် နတ်ကောင်းနတ်မြတ်များက ပြသခြင်းဖြစ်သည်ဟု ယုံကြည်ကာ ဤရုပ်ပွားတော်မြတ်ကြီးကို မဟာသက္ကရာဇ် (၂၅၀)ခုနှစ်တွင် တည်ထားကိုးကွယ်ခဲ့ခြင်း ဖြစ်ပါသည်။
(ထိုစဉ်က ရွှေမျက်မှန် တပ်ဆင်ထားခြင်း မရှိသေးပါ။
) ရွှေမျက်မှန် ဗုဒ္ဓရုပ်ပွားတော်မြတ်ကြီး တည်ထားပူဇော်ပြီး မကြာသောကာလတွင် ဒွတ္တဘောင်မင်းတရားကြီး၏ နတ်မျက်စိအလင်းရောင် ကွယ်သွားရာ ပညာရှိမှူးမတ်များအား ဗေဒင်ကိန်ခန်းများ တွက်ချက်ကြည့်စေသောအခါ မင်းကြီး တည်ထားကိုးကွယ်ခဲ့သော ရုပ်ပွားတော်မြတ်ကြီးတွင် ရုပ်ပွားတော်မြတ်ကြီး၏ မျက်လုံးတော်နှင့် လိုက်ဖတ်ညီသော မျက်လုံးတော်ပုံသဏ္ဌာန်နှင့် တူညီသည့်မှန်တစ်စုံကို ဆက်ကပ်လှူဒါန်းပါက မင်းကြီး၏ နတ်မျက်စိအလင်းရောင် ပြန်လည်ရရှိနိုင်မည်ဖြစ်ကြောင်း လျှောက်ထားကြသဖြင့် မှန်တစ်စုံကို မှန်တစ်စုံကို ဗုဒ္ဓရုပ်ပွားတော်တွင် ဆက်ကပ်လှူဒါန်းရာ မင်းကြီး၏ နတ်မျက်စိအလင်း ပြန်လည်ရရှိခဲ့လေသည်။
မြန်မာသက္ကရာဇ် (၁၂၂၇) ခုနှစ်မတိုင်မီကုန်းဘောင်ခေတ်ကာလတွင်သာသနာရေးဂိုဏ်းဂဏများ အသင်းကွဲ ပေါ်ပေါက်လာသဖြင့် သာသနာတော် တည်တံ့ပြန့်ပွားစေခြင်းငှာ ရွှေတောင်မြို့သားကြီး ဇေယျနန္ဒမိတ်က ဗုဒ္ဒရုပ်ပွားတော်မြတ်ကြီးအား ပြန်လည်ပြုပြင်၍ ဒွတ္တဘောင်မင်းကြီး လှူဒါန်းခဲ့သော မှန်တစ်စုံကို ခြုံငုံလျက် ရွှေသားအတိရှိသော မျက်မှန်တော်ကြီးအဖြစ် ပြုပြင်မွန်းမံ တပ်ဆင်ပူဇော်ခဲ့လေသည်။
မြန်မာ့စွယ်စုံကျမ်း၊ အတွဲ(၁၁) ရွှေမျက်မှန်ဘုရားကြီးယခုအခါမှာ ဉာဏ်တော် အတောင် (၂၀) ခန့် မြင့်သည်။
ရုပ်ပွားတော်၏ မျက်နှာ သုံးပုံတစ်ပုံခန့်သာသာ အရွယ်ရှိ ရွှေမျက်မှန်ကြီး တပ်ဆင်ထားသည်။
မျက်မှန်တော်ကြီးမှာ တစ်ဖက်မှတစ်ဖက် အထက်အောက် ကွင်းအကျယ် လက်မ ၂၀ စီ ရှိသည်။
အလျား ၂၂ လက်မ ရှိသည်။
မျက်လုံးတော်မှာ လက်မ ၂၀ ရှိပြီး မဟူရာမျက်လုံးတော်များ ဖြစ်သည်။
ခေတ်အဆက်ဆက် မျက်စိဝေဒနာရှင်များသည် ရုပ်ပွားတော်ကြီး၏မျက်မှန်တော်ကို ပြုပြင်လှူဒါန်းခဲ့ကြသည်။
သန့်စင်ပေးခဲ့ကြသည်။
ဤနည်းဖြင့် မျက်စိရောဂါများသက်သာပျောက်ကင်းသည်ဟု ယုံကြည်ကြသည်။
ဂါထာ​တော် ရွှေမျက်မှန်ဘုရားကြီးမျက်စိဝေဒနာပျောက်ကင်းစေသော ဂါထာတော် ပါဠိဘာသာ ဒက္ခိဏက္ခိစ သူရိယော ဝါမအက္ခိစ စန္ဒိမာ ဗုဒ္ဓစက္ခုနိ ဓါတုယော အဟံဝန္တာမိ သဗ္ဗဒါ ဧတေန ပုညကမ္မေန စက္ခုရောဂေါ ဝိနဿတု မြန်မာပြန် လက်ယာဘက် မျက်စိတော်၌ နေမင်းသည် တည်၏ လက်ဝဲဘက် မျက်စိတော်၌ လမင်းသည် တည်၏။
ဘုရားရှင်၏ မျက်စိတော် ဓာတ်တော်တို့ကို တပည့်တော်သည် နေ့ရော ညဥ့်ပါ အခါခပ်သိမ်း ရိုသေလေးမြတ်စွာ ရှိခိုးပါ၏။
ဤသို့ရှိခိုးရသော ကောင်းမှုကံ စေတနာတို့ကြောင့် မျက်စိ၌ ဖြစ်သောရောဂါ ဝေဒနာသည် ကင်းစင်လွင့်ပျောက် ပါစေသတည်း။
အ​ခြားဖက်ရှူ့ရန်ဆောင်းပါးများ စက်စက်ယိုစေတီတော် ​သင်္ခမ်းကြီးစေတီတော် ရွှေနတ်တောင်ဘုရား ကိုးကား Category:ပဲခူးတိုင်းဒေသကြီးအတွင်းရှိ စေတီပုထိုးများ။
အသက် (၂၀) အောက် မြန်မာအမျိုးသား ဘောလုံးအသင်းသည် အသက် (၂၀) အောက် လက်ရွေးစင် ဘောလုံးသမားများဖြင့် စုစည်းထားသော အသင်းတစ်သင်းဖြစ်သည်။
၁၉၆၁ ခုနှစ်မှ ၁၉၇၀ ခုနှစ်အထိ ၁၀ နှစ်တာကာလအတွင်း မြန်မာဘောလုံးအသင်းသည် ယူ-၁၉/ယူ-၂၀ အာရှဖလားပြိုင်ပွဲများတွင် ထိပ်ဆုံးမှ လွှမ်းမိုးထားနိုင်ခဲ့သည်။
ရှစ်ကြိမ်မျှ ဗိုလ်လုပွဲသို့ တက်ရောက်ခဲ့ရပြီး ခုနှစ်ကြိမ် ဖလားကို ရရှိခဲ့သည်။
မြန်မာဘောလုံးအသင်းသည် ၂၀၁၄ အာရှလူငယ် ယူ-၁၉ ချန်ပီယံရှစ်ပြိုင်ပွဲသို့ ဝင်ရောက်ယှဉ်ပြိုင်ခဲ့ပြီး ဆီးမီးဖိုင်နယ်သို့ ရောက်ရှိခဲ့ခြင်းကြောင့် ၂၀၁၅ ဖီဖာ ယူ-၂၀ ကမ္ဘာဖလားပြိုင်ပွဲသို့ ဝင်ရောက်ယှဉ်ပြိုင်ခွင့် ရရှိခဲ့သည်။
ယင်းသည် မြန်မာ ယူ-၂၀ ဘောလုံးအသင်းအတွက် ပထမဆုံးအကြိမ် ကမ္ဘာအဆင့်ပြိုင်ပွဲသို့ ဝင်ရောက်ယှဉ်ပြိုင်နိုင်ခဲ့ခြင်း ဖြစ်သည်။
နိုင်ငံတကာပြိုင်ပွဲ မှတ်တမ်းများ ဖီဖာ အသက် ၂၀ အောက် လူငယ်ကမ္ဘာဖလား ခုနှစ်ရလဒ်ပွဲနိုင်သ​ရေရှုံးရဂိုး​ပေးဂိုး ၁၉၇၇ မှ ၁၉၉၉ DNP ------ ၂၀၀၁ to ၂၀၁၃ DNQ ------ ၂၀၁၅အုပ်စုအဆင့်၃၀၀၃၂၁၃ ၂၀၁၇ DNQ ------စုစုပေါင်း အကောင်းဆုံးအဆင့်: အုပ်စုအဆင့်၃၀၀၃၂၁၃ အာရှ အသက် ၁၉ နှစ်အောက် လူငယ်ချန်ပီယံရှစ် အာရှ လူငယ်ချန်ပီယံရှစ် ခုနှစ် ရလဒ်ပွဲနိုင်သ​ရေရှုံးရဂိုး​ပေးဂိုး ၁၉၅၉ အုပ်စုအဆင့် ၄ ၃ ၁ ၀ ၂၄ ၁၁ ၁၉၆၀ အုပ်စုအဆင့် ၃၁၀၂၁၀၆ ၁၉၆၁ ချန်ပီယံ* ၅၃၂၀၁၃၈ ၁၉၆၂ အုပ်စုအဆင့် ၄၁၀၃၁၈ ၁၉၆၃ ချန်ပီယံ* ၆၄၂၀၁၇၅ ၁၉၆၄ ချန်ပီယံ* ၄၂၁၁၈၃ ၁၉၆၅ ဒုတိယ ၆၅၀၁၁၃၆ ၁၉၆၆ ချန်ပီယံ* ၇၅၁၁၂၃၄ ၁၉၆၇ တတိယ ၆၅၀၁၁၄၁ ၁၉၆၈ ချန်ပီယံ ၇၆၁၀၂၃၃ ၁၉၆၉ ချန်ပီယံ* ၆၄၂၀၂၂၆ ၁၉၇၀ ချန်ပီယံ ၆၅၀၁၁၅၁ ၁၉၇၁ တတိယ ၆၄၀၁၁၆၂ ၁၉၇၂ ကွာတားဖိုင်နယ် ၄၃၀၁၁၂၀ ၁၉၇၃ ကွာတားဖိုင်နယ် ၄၃၀၁၈၃ ၁၉၇၄ အုပ်စုအဆင့် ?????? ၁၉၇၅ အုပ်စုအဆင့် ၄၁၂၁၄၄ ၁၉၇၆ ကွာတားဖိုင်နယ် ၄၂၀၂၁၁၃ ၁၉၇၇ to ၁၉၉၈ DNP ၂၀၀၀ to ၂၀၁၂ DNQ ၂၀၁၄ အကြိုဗိုလ်လုပွဲ1 ၅၂၁၂၆၅ ၂၀၁၆ DNQ ------ Total Best: ချန်ပီယံ ချန်ပီယံ* : Title shared (ပူးတွဲ) DNP : Did Not Participate (ပါဝင်ယှဉ်ပြိုင်ခဲ့ခြင်းမရှိ) DNQ : Did Not Qualify (ခြေစစ်ပွဲမအောင်မြင်ခဲ့) 1 No third place playoff.(တတိယ​နေရာလုပွဲမရှိ) အရှေ့တောင်အာရှ အသက် ၂၀ အောက် လူငယ်ချန်ပီယံရှစ် အရှေ့တောင်အာရှ ယူ-၂၀ လူငယ်ချန်ပီယံရှစ်ခုနှစ်ရလဒ်ပွဲနိုင်သ​ရေရှုံးရဂိုး ​ပေးဂိုး ၂၀၀၂ ဒုတိယ ၆ ၃ ၁ ၂ ၁၂ ၈ ၂၀၀၅ ချန်ပီယံ ၆ ၅ ၀ ၁ ၁၁ ၆ ၂၀၀၆မယှဉ်ပြိုင်ခဲ့ - - - - - - ၂၀၀၇ စတုတ္ထ ၅ ၃ ၀ ၂ ၉ ၇စုစုပေါင်းရလဒ် အကောင်းဆုံးအဆင့်: ချန်ပီယံ ၁၇ ၁၁ ၁ ၅ ၃၂ ၂၁ အရှေ့တောင်အာရှ အသက် ၁၉ အောက် လူငယ်ချန်ပီယံရှစ် အရှေ့တောင်အာရှ ယူ-၁၉ လူငယ်ချန်ပီယံရှစ်ခုနှစ်ရလဒ်ပွဲနိုင်သ​ရေရှုံးရဂိုး​ပေးဂိုး ၂၀၀၈ မယှဉ်ပြိုင်ခဲ့ - - - - - - ၂၀၀၉ အုပ်စုအဆင့် ၃ ၁ ၀ ၂ ၄ ၅ ၂၀၁၀ မယှဉ်ပြိုင်ခဲ့ - - - - - - ၂၀၁၁ စတုတ္ထ ၆ ၃ ၁ ၂ ၁၀ ၂ ၂၀၁၂မယှဉ်ပြိုင်ခဲ့ - - - - - - ၂၀၁၃ အုပ်စုအဆင့် ၅ ၁ ၂ ၂ ၁၃ ၁၀ ၂၀၁၄ စတုတ္ထ ၄ ၂ ၀ ၂ ၆ ၆ ၂၀၁၅ အုပ်စုအဆင့် ၄ ၂ ၁ ၁ ၃ ၃ရလဒ်ပေါင်း စတုတ္ထ ၂၂ ၉ ၄ ၉ ၃၆ ၂၆ ဘရူနိုင်းဘုရင့်ဖလားပြိုင်ပွဲ ဘရူနိုင်းဘုရင့်ဖလားပြိုင်ပွဲ ခုနှစ် ရလဒ်ပွဲနိုင်သ​ရေရှုံးရဂိုး​ပေးဂိုး ၂၀၁၄ချန်ပီယံ၆၆၀၀၁၉၉စုစုပေါင်းရလဒ်၁/၁၆၆၀၀၁၉၉ ကစားသမားများ လက်ရှိကစားသမားပုံစံ မကြာသေးမီက ခေါ်ယူခဲ့သော ကစားသမားများ အောက်ပါကစားသမားများကို မကြာသေးမီက ကစားခဲ့သော ပြိုင်ပွဲများတွင် ခေါ်ယူအသုံးပြုခဲ့သည်။
ယခင်ကစားသမားပုံစံ ဖီဖာ ယူ-၂၀ ကမ္ဘာဖလား ၂၀၁၅ ဖီဖာ ယူ-၂၀ ကမ္ဘာဖလား ကစားသမားပုံစံ အာရှ ယူ-၁၉ လူငယ်ချန်ပီယံရှစ် ၂၀၁၄ အာရှ ယူ-၁၉ လူငယ်ချန်ပီယံရှစ် ကစားသမားပုံစံ မကြာသေးမီက ကစားပွဲရလဒ်များနှင့် နောက်လာမည့်ပွဲစဉ်များ ၂၀၁၅ ဖီဖာ ယူ-၂၀ လူငယ်ကမ္ဘာ့ဖလား အုပ်စု (က) ၂၀၁၅ အရှေ့တောင်အာရှ ယူ-၁၉ လူငယ်ချန်ပီယံရှစ် ချစ်ကြည်ရေးပွဲ ၂၀၁၆ အာရှ ယူ-၁၉ လူငယ်ချန်ပီယံရှစ် ခြေစစ်ပွဲ ဂုဏ်ပြုဆုများ တိုက်ကြီးများအလိုက် ပြိုင်ပွဲများ အာရှ လူငယ် ချန်ပီယံရှစ် File:Simple cup icon.svg ဖလားရရှိခဲ့ခြင်း (၇): ၁၉၆၁၊ ၁၉၆၃၊ ၁၉၆၄၊ ၁၉၆၆၊ ၁၉၆၈၊ ၁၉၆၉၊ ၁၉၇၀ File:Med 2.png ဒုတိယ (၁): ၁၉၆၅ File:Med 3.png တတိယ (၂): ၁၉၆၇၊ ၁၉၇၁ ဒေသတွင်း ပြိုင်ပွဲများ အရှေ့တောင်အာရှ ယူ-၁၉ လူငယ်ချန်ပီယံရှစ် File:Simple cup icon.svg ဆုရရှိခဲ့ခြင်း (၁): ၂၀၀၅ File:Med 2.png ဒုတိယ (၁): ၂၀၀၂ အခြားသော ဆုများ ဘရူနိုင်းဘုရင့်ဖလား File:Simple cup icon.svg ဆုရရှိခဲ့ခြင်း (၁): ၂၀၁၄ ပြင်ပလင့်များ RSSSF Page on AFC Youth Championship ကိုးကား Category:မြန်မာနိုင်ငံရှိ ဘောလုံးအသင်းများ ကဏ္ဍ:မြန်မာ့လက်ရွေးစင် ဘောလုံးအသင်းများ ကဏ္ဍ:မြန်မာ့လက်ရွေးစင် လူငယ်ဘောလုံးအသင်းများ။
အသက် ၂၃ နှစ်အောက် မြန်မာအမျိုးသား ဘောလုံးအသင်းသည် မြန်မာနိုင်ငံအားကိုယ်စားပြုသော အသက် ၂၃ အောက် ကစားသမားများဖြင့် ဖွဲ့စည်းထားသော ဘောလုံးအသင်းတစ်သင်း ဖြစ်သည်။
ထိုဘောလုံးအသင်းသည် မြန်မာနိုင်ငံ ဘောလုံးအဖွဲ့ချုပ်၏ အုပ်ချုပ်မှုအောက်တွင် ရှိသည်။
ယှဉ်ပြိုင်မှုများ အိုလံပစ်ပြိုင်ပွဲများ အိုလံပစ်အားကစားပြိုင်ပွဲ မှတ်တမ်းနှစ်Roundအဆင့်GPနိုင်သရေရှုံးGSGA ၁၉၉၂ဝင်ရောက်ယှဉ်ပြိုင်ခြင်း မပြုခဲ့ ၁၉၉၆ ၂၀၀၀ခြေစစ်ပွဲ မအောင်ခဲ့ ၂၀၀၄ ၂၀၀၈ ၂၀၁၂ ၂၀၁၆ ၂၀၂၀ -------စုစုပေါင်း၀/၇-၀၀၀၀၀ ၁၉၉၂ ခုနှစ်မှစ၍ နွေရာသီအိုလံပစ်ပြိုင်ပွဲမှ ဘောလုံးအားကစားပြိုင်ပွဲအား အသက် ၂၃ အောက် ဘောလုံးအားကစားပြိုင်ပွဲအဖြစ် ပြောင်းလဲခဲ့သည်။
အာရှ ယူ-၂၃ ချန်ပီယံရှစ် အာရှ ယူ-၂၃ ချန်ပီယံရှစ် ပြိုင်ပွဲမှတ်တမ်းများခုနှစ်အဆင့်ပွဲနိုင်သရေရှုံးရဂိုး​ပေးဂိုး ၂၀၁၃ အုပ်စုအဆင့်၃၀၀၃၁၁၃ ၂၀၁၆ခြေစစ်ပွဲမအောင်ခဲ့ ၂၀၁၈ ​ခြေစစ်ပွဲမ​အောင်စုစုပေါင်း၁/၂၃ ၀ ၀ ၃ ၁ ၁၃ အာရှ အားကစားပြိုင်ပွဲ ၂၀၀၂ မှ ၂၀၁၄ = ပါဝင်ယှဉ်ပြိုင်ခြင်းမပြုခဲ့ အရှေ့တောင်အာရှ အားကစားပြိုင်ပွဲ ဆီးဂိမ်းပြိုင်ပွဲမှတ်တမ်းခုနှစ်Roundအဆင့်GPနိုင်သရေ*ရှုံးGSGA ၂၀၀၁တတိယ၃/၉၆၃၁၂၈၅ ၂၀၀၃စတုတ္ထ၄/၈၅၂၁၂၁၁၆ ၂၀၀၅Round 1၈/၉၄၀၁၃၂၅ ၂၀၀၇ဒုတိယ၂/၈၅၁၂၂၈၇ ၂၀၀၉Round 1၆/၉၃၁၁၁၅၄ ၂၀၁၁တတိယ၃/၁၁၇၅၁၁၁၇၄ ၂၀၁၃Round 1၅/၁၀၄၂၁၁၇၃ ၂၀၁၅ဒုတိယ၂/၁၁၆၄၁၁၁၆၁၁ ၂၀၁၇စတုတ္ထ၄/၁၁၆၃၀၃၁၃၈ ၂၀၁၉ တတိယ၃/၁၁၆၃၂၁၁၂၁၀စုစုပေါင်း၁၀/၁၀ဒုတိယ၅၂၂၄၁၁၁၇၉၉၆၃ ၂၀၀၁ ခုနှစ်မှစ၍ အရှေ့တောင်အာရှ အားကစားပြိုင်ပွဲ ဘောလုံးအားကစားကို ယူ-၂၃ ပြိုင်ပွဲအဖြစ်သို့ ပြောင်းလဲခဲ့သည်။
ရှုံးထွက်အဆင့်ပြိုင်ပွဲများတွင် သရေကျခဲ့လျှင် ရလဒ်အား ပင်နယ်တီကန်ခြင်းဖြင့် ဆုံးဖြတ်သည်။
အနီရောင်အနားသတ်လိုင်းမှာ အိမ်ရှင်အဖြစ်ကျင်းပခဲ့သော ပြိုင်ပွဲအား ရည်ညွှန်းသည်။